title: Vykonávacie nariadenie Komisie (EÚ) č. 712/2013 z  24. júla 2013 , ktorým sa ustanovujú paušálne dovozné hodnoty na určovanie vstupných cien niektorých druhov ovocia a zeleniny

text:
               25.7.2013

               SK

               Úradný vestník Európskej únie

               L 200/18

         VYKONÁVACIE NARIADENIE KOMISIE (EÚ) č. 712/2013
   z 24. júla 2013,
   ktorým sa ustanovujú paušálne dovozné hodnoty na určovanie vstupných cien niektorých druhov ovocia a zeleniny
   EURÓPSKA KOMISIA,
   so zreteľom na Zmluvu o fungovaní Európskej únie,
   so zreteľom na nariadenie Rady (ES) č. 1234/2007 z 22. októbra 2007 o vytvorení spoločnej organizácie poľnohospodárskych trhov a o osobitných ustanoveniach pre určité poľnohospodárske výrobky (nariadenie o jednotnej spoločnej organizácii trhov) (1),
   so zreteľom na vykonávacie nariadenie Komisie (EÚ) č. 543/2011 zo 7. júna 2011, ktorým sa ustanovujú podrobné pravidlá uplatňovania nariadenia Rady (ES) č. 1234/2007, pokiaľ ide o sektory ovocia a zeleniny a spracovaného ovocia a zeleniny (2), a najmä na jeho článok 136 ods. 1,
   keďže:

               (1)

               Vykonávacím nariadením (EÚ) č. 543/2011 sa v súlade s výsledkami Uruguajského kola mnohostranných obchodných rokovaní ustanovujú kritériá, na základe ktorých Komisia stanovuje paušálne hodnoty na dovoz z tretích krajín, pokiaľ ide o výrobky a obdobia uvedené v časti A prílohy XVI k uvedenému nariadeniu.

               (2)

               Paušálne dovozné hodnoty sa vypočítajú každý pracovný deň v súlade s článkom 136 ods. 1 vykonávacieho nariadenia (EÚ) č. 543/2011, pričom sa zohľadnia premenlivé každodenné údaje. Toto nariadenie by preto malo nadobudnúť účinnosť dňom jeho uverejnenia v Úradnom vestníku Európskej únie,

         PRIJALA TOTO NARIADENIE:
   Článok 1
   Paušálne dovozné hodnoty uvedené v článku 136 vykonávacieho nariadenia (EÚ) č. 543/2011 sú stanovené v prílohe k tomuto nariadeniu.
   Článok 2
   Toto nariadenie nadobúda účinnosť dňom jeho uverejnenia v Úradnom vestníku Európskej únie.

      Toto nariadenie je záväzné v celom rozsahu a priamo uplatniteľné vo všetkých členských štátoch.
      V Bruseli 24. júla 2013

            Za Komisiu v mene predsedu

         Jerzy PLEWA

            generálny riaditeľ pre poľnohospodárstvo a rozvoj vidieka

      (1)  Ú. v. EÚ L 299, 16.11.2007, s. 1.

      (2)  Ú. v. EÚ L 157, 15.6.2011, s. 1.

      PRÍLOHA
      Paušálne dovozné hodnoty na určovanie vstupných cien niektorých druhov ovocia a zeleniny

                  (EUR/100 kg)

                  Číselný znak KN

                  Kód tretej krajiny (1)

                  Paušálna dovozná hodnota

                  0707 00 05

                  TR

                  124,7

                  ZZ

                  124,7

                  0709 93 10

                  TR

                  128,9

                  ZZ

                  128,9

                  0805 50 10

                  AR

                  86,2

                  CL

                  73,3

                  TR

                  70,0

                  UY

                  72,5

                  ZA

                  95,2

                  ZZ

                  79,4

                  0806 10 10

                  CL

                  51,4

                  EG

                  185,0

                  TR

                  169,6

                  ZZ

                  135,3

                  0808 10 80

                  AR

                  177,7

                  BR

                  112,3

                  CL

                  125,7

                  CN

                  79,0

                  NZ

                  134,1

                  US

                  165,6

                  ZA

                  131,6

                  ZZ

                  132,3

                  0808 30 90

                  AR

                  97,6

                  CL

                  151,4

                  CN

                  77,3

                  NZ

                  162,9

                  TR

                  246,0

                  ZA

                  102,1

                  ZZ

                  139,6

                  0809 10 00

                  TR

                  193,0

                  ZZ

                  193,0

                  0809 29 00

                  TR

                  320,9

                  ZZ

                  320,9

                  0809 30

                  TR

                  171,7

                  ZZ

                  171,7

                  0809 40 05

                  BA

                  69,9

                  TR

                  118,8

                  XS

                  74,4

                  ZZ

                  87,7

         (1)  Nomenklatúra krajín stanovená nariadením Komisie (ES) č. 1833/2006 (Ú. v. EÚ L 354, 14.12.2006, s. 19). Kód „ZZ“ znamená „iného pôvodu“.


title: Vykonávacie nariadenie Komisie (EÚ) 2016/531 z 30. marca 2016, ktorým sa schvaľuje podstatná zmena špecifikácie názvu zapísaného do Registra chránených označení pôvodu a chránených zemepisných označení [Lingot du Nord (CHZO)]

text:
               6.4.2016

               SK

               Úradný vestník Európskej únie

               L 89/2

         VYKONÁVACIE NARIADENIE KOMISIE (EÚ) 2016/531
   z 30. marca 2016,
   ktorým sa schvaľuje podstatná zmena špecifikácie názvu zapísaného do Registra chránených označení pôvodu a chránených zemepisných označení [Lingot du Nord (CHZO)]
   EURÓPSKA KOMISIA,
   so zreteľom na Zmluvu o fungovaní Európskej únie,
   so zreteľom na nariadenie Európskeho parlamentu a Rady (EÚ) č. 1151/2012 z 21. novembra 2012 o systémoch kvality pre poľnohospodárske výrobky a potraviny (1), a najmä na jeho článok 52 ods. 2,
   keďže:

               (1)

               Komisia v súlade s článkom 53 ods. 1 prvým pododsekom nariadenia (EÚ) č. 1151/2012 preskúmala žiadosť Francúzska o schválenie zmeny špecifikácie chráneného zemepisného označenia „Lingot du Nord“ zapísaného do registra podľa nariadenia Komisie (ES) č. 284/2008 (2).

               (2)

               Vzhľadom na to, že nejde o nepodstatnú zmenu v zmysle článku 53 ods. 2 nariadenia (EÚ) č. 1151/2012, Komisia danú žiadosť o zmenu uverejnila v zmysle článku 50 ods. 2 písm. a) uvedeného nariadenia v Úradnom vestníku Európskej únie
                   (3).

               (3)

               Vzhľadom na to, že Komisii nebola oznámená žiadna námietka v zmysle článku 51 nariadenia (EÚ) č. 1151/2012, zmena špecifikácie by sa mala schváliť,

         PRIJALA TOTO NARIADENIE:
   Článok 1
   Zmena špecifikácie uverejnená v Úradnom vestníku Európskej únie týkajúca sa názvu „Lingot du Nord“ (CHZO) sa schvaľuje.
   Článok 2
   Toto nariadenie nadobúda účinnosť dvadsiatym dňom po jeho uverejnení v Úradnom vestníku Európskej únie.

      Toto nariadenie je záväzné v celom rozsahu a priamo uplatniteľné vo všetkých členských štátoch.
      V Bruseli 30. marca 2016

            Za Komisiu

            v mene predsedu

         Phil HOGAN

            člen Komisie

      (1)  Ú. v. EÚ L 343, 14.12.2012, s. 1.

      (2)  Nariadenie Komisie (ES) č. 284/2008 z 27. marca 2008, ktorým sa zapisujú niektoré názvy do Registra chránených označení pôvodu a chránených zemepisných označení [Lingot du Nord (CHZO), Cipolla Rossa di Tropea Calabria (CHZO), Marrone di Roccadaspide (CHZO)] (Ú. v. EÚ L 86, 28.3.2008, s. 21).

      (3)  Ú. v. EÚ C 374, 11.11.2015, s. 5.


title: Vykonávacie nariadenie Komisie (EÚ) č. 263/2013 z  18. marca 2013 , ktorým sa schvaľuje väčšia zmena a doplnenie špecifikácie názvu zapísaného do Registra chránených označení pôvodu a chránených zemepisných označení [Mela Alto Adige/Südtiroler Apfel (CHZO)]

text:
               22.3.2013

               SK

               Úradný vestník Európskej únie

               L 82/26

         VYKONÁVACIE NARIADENIE KOMISIE (EÚ) č. 263/2013
   z 18. marca 2013,
   ktorým sa schvaľuje väčšia zmena a doplnenie špecifikácie názvu zapísaného do Registra chránených označení pôvodu a chránených zemepisných označení [Mela Alto Adige/Südtiroler Apfel (CHZO)]
   EURÓPSKA KOMISIA,
   so zreteľom na Zmluvu o fungovaní Európskej únie,
   so zreteľom na nariadenie Európskeho parlamentu a Rady (EÚ) č. 1151/2012 z 21. novembra 2012 o systémoch kvality pre poľnohospodárske výrobky a potraviny (1), a najmä na jeho článok 52 ods. 2,
   keďže:

               (1)

               Nariadenie (EÚ) č. 1151/2012 nadobudlo účinnosť 3. januára 2013. Zrušilo a nahradilo sa ním nariadenie Rady (ES) č. 510/2006 z 20. marca 2006 o ochrane zemepisných označení a označení pôvodu poľnohospodárskych výrobkov a potravín (2).

               (2)

               Komisia v súlade s článkom 9 ods. 1 prvým pododsekom nariadenia (ES) č. 510/2006 preskúmala žiadosť Talianska o schválenie zmien a doplnení špecifikácie chráneného zemepisného označenia „Mela Alto Adige/Südtiroler Apfel“ zapísaného do registra podľa nariadenia Komisie (ES) č. 1855/2005 (3).

               (3)

               Keďže príslušná zmena a doplnenie nie sú menšieho rozsahu, Komisia žiadosť o zmenu a doplnenie uverejnila podľa článku 6 ods. 2 nariadenia (ES) č. 510/2006 v Úradnom vestníku Európskej únie
                   (4). Komisii nebola v súlade s článkom 7 uvedeného nariadenia oznámená žiadna námietka, táto zmena a doplnenie sa teda musia schváliť,

         PRIJALA TOTO NARIADENIE:
   Článok 1
   Zmena a doplnenie špecifikácie uverejnené v Úradnom vestníku Európskej únie v súvislosti s názvom uvedeným v prílohe k tomuto nariadeniu sa schvaľujú.
   Článok 2
   Toto nariadenie nadobúda účinnosť dvadsiatym dňom po jeho uverejnení v Úradnom vestníku Európskej únie.

      Toto nariadenie je záväzné v celom rozsahu a priamo uplatniteľné vo všetkých členských štátoch.
      V Bruseli 18. marca 2013

            Za Komisiu v mene predsedu

         Dacian CIOLOȘ

            člen Komisie

      (1)  Ú. v. EÚ L 343, 14.12.2012, s. 1.

      (2)  Ú. v. EÚ L 93, 31.3.2006, s. 12.

      (3)  Ú. v. EÚ L 297, 15.11.2005, s. 5.

      (4)  Ú. v. EÚ C 125, 28.4.2012, s. 5.

      PRÍLOHA
      Poľnohospodárske výrobky určené na ľudskú spotrebu uvedené v prílohe I k zmluve:

         Trieda 1.6.   Ovocie, zelenina a obilniny v pôvodnom stave alebo spracované

      TALIANSKO
      Mela Alto Adige/Südtiroler Apfel (CHZO)


title: Vykonávacie nariadenie Komisie (EÚ) č. 1355/2014 zo 17. decembra 2014 , ktorým sa mení nariadenie (ES) č. 391/2009, pokiaľ ide o prijatie určitých kódexov a s tým súvisiacich zmien určitých dohovorov a protokolov Medzinárodnou námornou organizáciou (IMO)  Text s významom pre EHP

text:
               19.12.2014

               SK

               Úradný vestník Európskej únie

               L 365/82

         VYKONÁVACIE NARIADENIE KOMISIE (EÚ) č. 1355/2014
   zo 17. decembra 2014,
   ktorým sa mení nariadenie (ES) č. 391/2009, pokiaľ ide o prijatie určitých kódexov a s tým súvisiacich zmien určitých dohovorov a protokolov Medzinárodnou námornou organizáciou (IMO)
   (Text s významom pre EHP)
   EURÓPSKA KOMISIA,
   so zreteľom na Zmluvu o fungovaní Európskej únie,
   so zreteľom na nariadenie Európskeho parlamentu a Rady (ES) č. 391/2009 z 23. apríla 2009 o spoločných pravidlách a normách pre organizácie vykonávajúce inšpekcie a prehliadky lodí (1), a najmä na jeho článok 13 ods. 2,
   Konajúc v súlade s postupom kontroly zhody stanoveným v článku 5 nariadenia Európskeho parlamentu a Rady (ES) č. 2099/2002, ktorým sa ustanovuje Výbor pre bezpečnosť na mori a pre zabránenie znečisťovania z lodí (COSS) (2),
   keďže:

               (1)

               Podľa článku 5 ods. 1 nariadenia (ES) č. 2099/2002 členské štáty a Komisia spolupracujú, aby bol v prípade potreby stanovený spoločný postoj alebo prístup na príslušných medzinárodných fórach z hľadiska zníženia rizika kolízie medzi právnymi predpismi Spoločenstva v oblasti námornej dopravy a medzinárodnými nástrojmi.

               (2)

               Nariadenie (ES) č. 391/2009 predstavuje spolu so smernicou Európskeho parlamentu a Rady 2009/15/ES (3) jeden ucelený právny predpis, v ktorom sú činnosti uznaných organizácií upravené jednotne podľa rovnakých zásad a definícií. Podľa článku 3 ods. 2 smernice 2009/15/ES, ak sa členský štát vzhľadom na lode plávajúce pod jeho vlajkou rozhodne udeliť organizáciám oprávnenie vykonávať v jeho mene inšpekcie a prehliadky týkajúce sa štatutárnych osvedčení, týmito povinnosťami poverí len uznané organizácie, čo podľa článku 2 písm. g) uvedenej smernice, znamená organizáciu uznanú v súlade s nariadením (ES) č. 391/2009. Preto má súbor pravidiel, na základe ktorých sú uvedené organizácie uznané, vplyv na obidva právne akty.

               (3)

               Pojem „medzinárodné dohovory“ je vymedzený v článku 2 písm. b) nariadenia (ES) č. 391/2009 ako Medzinárodný dohovor o bezpečnosti ľudského života na mori z 1. novembra 1974 (dohovor SOLAS) s výnimkou kapitoly XI-2 prílohy k nemu, Medzinárodný dohovor o nákladovej značke z 5. apríla 1966 a Medzinárodný dohovor o zabránení znečisťovaniu z lodí z 2. novembra 1973 (dohovor MARPOL) spolu s ich príslušnými protokolmi a zmenami a doplneniami a súvisiacimi záväznými kódexmi vo všetkých členských štátoch v ich aktuálnom znení.

               (4)

               Zhromaždenie IMO schválilo na svojom 28. zasadnutí kódex na vykonávanie nástrojov IMO (kódex III) uvedený v rezolúcii IMO A.1070 (28) zo 4. decembra 2013, ako aj zmeny Medzinárodného dohovoru o nákladovej značke, s cieľom zabezpečiť, aby sa kódex III spolu so súvisiacim systémom auditu vlajkového štátu stali povinnými, ako sa uvádza v rezolúcii IMO A.1083 (28) zo 4. decembra 2013.

               (5)

               Výbor IMO pre ochranu morského prostredia (MEPC) schválil na svojom 66. zasadnutí zmeny protokolu z roku 1978 k dohovoru MARPOL uvedené v rezolúcii MEPC.246(66) zo 4. apríla 2014 a protokolu z roku 1997 k dohovoru MARPOL v znení upravenom protokolom z roku 1978, ktorý sa k nemu vzťahuje, ako sa uvádza v rezolúcii MEPC.247(66) zo 4. apríla 2014, s cieľom zabezpečiť, aby sa kódex III spolu so súvisiacim systémom auditu vlajkového štátu stali povinnými.

               (6)

               Výbor IMO pre námornú bezpečnosť (MSC) schválil na svojom 93. zasadnutí zmeny k dohovoru SOLAS uvedené v rezolúcii MEPC.366(93) z 22. mája 2014 a protokolu z roku 1988 k Medzinárodnému dohovoru o nákladovej značke, ako sa uvádza v rezolúcii MEPC.375(93) z 22. mája 2014, s cieľom zabezpečiť, aby sa kódex III spolu so súvisiacim systémom auditu vlajkového štátu stali povinnými.

               (7)

               Výbor IMO pre ochranu morského prostredia na svojom 65. zasadnutí a Výbor IMO pre námornú bezpečnosť na svojom 92. zasadnutí schválili kódex IMO pre uznané organizácie (kódex RO), ako sa uvádza v rezolúcii MSC.349(92) z 21. júna 2013.

               (8)

               MEPC schválil na svojom 65. zasadnutí zmeny protokolu z roku 1978 k dohovoru MARPOL s cieľom zabezpečiť, aby sa kódex RO stal povinným, ako je stanovené v rezolúcii MEPC.238(65) zo 17. mája 2013.

               (9)

               MSC schválil na svojom 92. zasadnutí zmeny dohovoru SOLAS a protokolu z roku 1988 k Medzinárodnému dohovoru o nákladovej značke s cieľom zabezpečiť, aby sa kódex RO stal povinným, ako je stanovené v rezolúcii MSC.350(92) a v rezolúcii MSC.356(92) z 21. júna 2013.

               (10)

               Preto sa očakáva, že kódex III a kódex RO nadobudnú účinnosť v období od 1. januára 2015 do 1. januára 2018 v súlade s platnými pravidlami pre prijatie, ratifikáciu a nadobudnutie účinnosti zmien každého z príslušných dohovorov IMO.

               (11)

               Dňa 13. mája 2013 prijala Rada rozhodnutie Rady 2013/268/EÚ (4). V súlade s článkom 5 uvedeného rozhodnutia poverila Rada členské štáty, aby vyjadrili svoj súhlas s tým, že budú viazané, v záujme Únie a s výhradou vyhlásenia uvedeného v prílohe k uvedenému rozhodnutiu, zmenami uvedenými v odôvodneniach 4 až 9 tohto nariadenia.

               (12)

               Ako sa uvádza vo vyhlásení v prílohe k rozhodnutiu 2013/268/EÚ, členské štáty sa domnievajú, že kódex III a kódex RO obsahuje súbor minimálnych požiadaviek, ktoré jednotlivé štáty môžu podľa potreby rozpracovať a zlepšiť s cieľom zvýšiť námornú bezpečnosť a ochranu životného prostredia.

               (13)

               Takisto sa tam uvádza, že žiadne ustanovenie kódexu III a kódexu RO sa nesmie vykladať ako akékoľvek obmedzenie ani ohraničenie plnenia povinností členských štátov podľa práva Únie, pokiaľ ide o vymedzenie pojmov „štatutárne osvedčenia“ a „osvedčenia o triede“, rozsah povinností a kritérií stanovených pre uznané organizácie a povinnosti, ktoré Európskej komisii vyplývajú pri uznávaní organizácií, ich posudzovaní a prípadne ukladaní nápravných opatrení alebo sankcií uznaným organizáciám. V tom istom vyhlásení sa uvádza, že v prípade auditu IMO, členské štáty vyhlasujú, že by sa mal overiť súlad len s tými ustanoveniami medzinárodných dohovorov, ktoré členské štáty prijali, vrátane podmienok tohto vyhlásenia.

               (14)

               V právnom poriadku Únie sú v rozsahu pôsobnosti nariadenia (ES) č. 391/2009, ako aj smernice 2009/15/ES, zahrnuté odkazy na „medzinárodné dohovory“, ako sa uvádza v odôvodnení 3. V tomto rámci sa zmeny dohovorov IMO automaticky začleňujú do práva Únie v čase, keď nadobudnú účinnosť na medzinárodnej úrovni, vrátane príslušných právne záväzných kódexov, ako napríklad kódexu III a kódexu RO, ktoré sú z tohto dôvodu súčasťou nástrojov IMO relevantných pre uplatňovanie nariadenia (ES) č. 391/2009.

               (15)

               Zmeny medzinárodných dohovorov však môžu byť vylúčené z rozsahu pôsobnosti právnych predpisov Únie v oblasti námornej dopravy v súlade s postupmi kontroly zhody, pokiaľ spĺňajú aspoň jedno z dvoch kritérií stanovených v článku 5 ods. 2 nariadenia (ES) č. 2099/2002.

               (16)

               Komisia vyhodnotila zmeny dohovorov IMO v súlade s článkom 5 nariadenia (ES) č. 2099/2002 a stanovila, že medzi kódexom III a kódexom RO na jednej strane a nariadením (ES) č. 391/2009 a smernicou 2009/15/ES na strane druhej existuje niekoľko rozdielov.

               (17)

               Po prvé, v odseku 16.1 časti 2 kódexu III sa stanovuje minimálny zoznam zdrojov a procesov, ktoré vlajkové štáty musia vytvoriť, vrátane poskytovania administratívnych pokynov vzťahujúcich sa okrem iného na osvedčenia o triedach lodí požadované vlajkovým štátom s cieľom preukázať súlad so štrukturálnymi, mechanickými, elektrickými a/alebo inými požiadavkami medzinárodného dohovoru, ktorého je daný vlajkový štát zmluvnou stranou, alebo požiadavky vnútroštátnych predpisov daného vlajkového štátu. Ako sa však podrobne uvádza v odôvodnení 21 uvedenom nižšie, právo Únie rozlišuje medzi štatutárnymi osvedčeniami a osvedčeniami o triede. Osvedčenia o triede sú dokumentmi súkromnej povahy a nie sú ani aktmi vlajkového štátu, ani aktmi vydanými v mene vlajkového štátu. Toto ustanovenie kódexu III sa v skutočnosti vzťahuje na kapitolu II-1, časť A-1, predpis 3-1 dohovoru SOLAS, v ktorom sa stanovuje, že lode musia byť navrhnuté, skonštruované a udržiavané v súlade so štrukturálnymi, mechanickými a elektrickými požiadavkami klasifikačnej spoločnosti, ktorá je uznaná správou v súlade s ustanoveniami nariadenia XI-1/1. 1. V dohovore SOLAS sa jasne identifikuje loď alebo jej právne zastúpenie voči vlajkovému štátu ako predmet tejto požiadavky. Okrem toho, ak uznaná organizácia vystupuje ako klasifikačná spoločnosť, vydáva osvedčenia triede lode v súlade s vlastnými pravidlami, postupmi, podmienkami a súkromnými zmluvnými dohodami, ktorých vlajkový štát nie je zmluvnou stranou. Toto ustanovenie kódexu III je preto v rozpore s tým ako sú činnosti súvisiace s vymedzením triedy a štatutárne činnosti vymedzené v existujúcich právnych predpisoch EÚ.

               (18)

               Po druhé, v odseku 18.1 časti 2 kódexu III sa vyžaduje, aby vlajkový štát určil, či má uznaná organizácia primerané zdroje a technické, riadiace a výskumné kapacity na splnenie úloh, ktorými je poverená „a to len vo vzťahu k lodiam, ktoré sú oprávnené plaviť sa pod jeho vlajkou“. Tento aspekt je naproti tomu podľa práva Únie upravený ako požiadavka na účely uznávania, ako sa uvádza v kritériu A.3 v prílohe I k nariadeniu (ES) č. 391/2009, vo vzťahu k celej flotile v danej triede príslušnej organizácie, bez rozlišovania na základe vlajky. Pokiaľ by sa vyššie uvedené ustanovenie kódexu III začlenilo do práva Únie, obmedzilo by sa tým uplatňovanie kritéria A.3 v prílohe I k nariadeniu (ES) č. 391/2009 týkajúceho sa uznaných organizácií iba na lode plaviace sa pod vlajkou členských štátov, čo je v rozpore s požiadavkami platnými v súčasnosti.

               (19)

               Po tretie, v odseku 19 časti 2 kódexu III sa zavádza ustanovenie zakazujúce, aby vlajkový štát poveroval svoje uznané organizácie právomocou klásť na lode iné než lode oprávnené plávať pod jeho vlajkou akékoľvek požiadavky týkajúce sa okrem iného ich klasifikačných pravidiel, požiadaviek alebo postupov. Podľa smernice 2009/15/ES môžu členské štáty poveriť organizácie, aby konali v ich mene pri štatutárnom osvedčovaní ich flotily len v prípade, ak je uvedená organizácia uznaná a je na tento účel monitorovaná v súlade s nariadením (ES) č. 391/2009. Podľa tohto rámca musia uznané organizácie ako také spĺňať určité požiadavky týkajúce sa ich príslušných činností v rámci ich klasifikovanej flotily, bez ohľadu na vlajku. Toto sa vzťahuje na väčšinu kritérií stanovených v prílohe I nariadenia (ES) č. 391/2009, ako aj na iné záväzky, najmä článok 10 ods. 4 uvedeného nariadenia. Pokiaľ by sa vyššie uvedené ustanovenie kódexu III začlenilo do práva Únie, obmedzilo by sa tým uplatňovanie existujúcich požiadaviek na uznanie uvedených v nariadení (ES) č. 391/2009, okrem iného pokiaľ je možné označiť ich za pravidlá, požiadavky a postupy týkajúce sa činnosti uznaných organizácií, iba na lode plaviace sa pod vlajkou členských štátov.

               (20)

               Po štvrté, v oddiele 1.1 časti 2 kódexu RO sa „uznané organizácie“ definujú ako organizácie, ktoré sú hodnotené vlajkovými štátmi a spĺňajú požiadavky časti 2 kódexu RO. Naproti tomu sa v článku 2 písm. e) nariadenia (ES) č. 391/2009 stanovuje, že uznaná organizácia je „organizácia uznaná v súlade s týmto nariadením“. Na základe hodnotenia Komisie uvedeného v odôvodneniach 21 až 23 sa zdá, že niekoľko ustanovení v časti 2 kódexu RO je nezlučiteľných s nariadením (ES) č. 391/2009. Uznaná organizácia v zmysle definície v kódexe RO by teda nespĺňala všetky požiadavky nariadenia (ES) č. 391/2009 a nezodpovedala by tak definícii uznanej organizácie podľa právnych predpisov Únie.

               (21)

               Po piate, v oddiele 1.3 časti 2 kódexu RO sa „štatutárne osvedčovanie a poskytovanie služieb“ definuje ako jediná kategória činností, ktorú má uznaná organizácia právo vykonávať v mene vlajkového štátu, vrátane vydávania osvedčení, ktoré sa týkajú štatutárnych požiadaviek aj požiadaviek súvisiacich s triedou. Naproti tomu definície stanovené v článku 2 písm. g) a i) nariadenia (ES) č. 391/2009 jasne rozlišujú medzi „štatutárnymi osvedčeniami“, t. j. osvedčeniami vydanými vlajkovým štátom alebo v mene vlajkového štátu v súlade s medzinárodnými dohovormi, a „osvedčeniami o triede“, t. j. dokladmi vydanými uznanou organizáciou, ako klasifikačnou spoločnosťou, ktoré osvedčujú spôsobilosť lode na konkrétne použitie alebo prevádzku v súlade s pravidlami a postupmi, ktoré táto uznaná organizácia stanovila a zverejnila. Z toho vyplýva, že podľa práva Únie sa štatutárne osvedčenia a osvedčenia o triede líšia a majú odlišný charakter. Konkrétne, štatutárne osvedčenia majú verejný charakter, zatiaľ čo osvedčenia o triede majú súkromný charakter a vydáva ich klasifikačná spoločnosť v súlade s vlastnými pravidlami, postupmi a podmienkami. Z toho vyplýva, že osvedčenia o klasifikácii vydané lodiam uznanou organizáciou s cieľom potvrdiť súlad s klasifikačnými pravidlami a postupmi vrátane prípadov, keď ich overuje vlajkový štát ako dôkaz súladu s kapitolou II-I, časťou A-1, predpisu 3-1 dohovoru SOLAS, sú dokumenty striktne súkromného charakteru, a nie sú to teda ani akty vlajkového štátu, ani akty vydávané v jeho mene. V kódexe RO sa „štatutárne osvedčovanie a poskytovanie služieb“ systematicky označuje ako činnosť, ktorú uznaná organizácia vykonáva „v mene vlajkového štátu“, čo odporuje právnemu rozlíšeniu, ktoré je zakotvené v práve Únie. Bez ohľadu na tento rozpor vyplýva z tohto ustanovenia kódexu RO, ak by bolo prijaté ako záväzná norma právneho poriadku Únie, zjavné riziko, že požiadavky na uznanie uvedené v nariadení (ES) č. 391/2009, ktoré sa týkajú všetkých činností organizácie bez ohľadu na vlajku, už nebude možné v rámci EÚ presadzovať.

               (22)

               Po šieste, v oddiele 3.9.3.1 časti 2 kódexu RO je stanovený mechanizmus spolupráce medzi uznanými organizáciami výhradne v rámci stanovenom vlajkovým štátom za účelom štandardizácie postupov súvisiacich s vydávaním štatutárnych osvedčení alebo so službami poskytovanými v mene vlajkového štátu, zatiaľ čo v oddiele 3.9.3.2 časti 2 toho istého kódexu sa zavádza rámec stanovený vlajkovým štátom „alebo skupinou vlajkových štátov“ s cieľom regulovať spoluprácu medzi uznanými organizáciami týkajúcu sa technických aspektov a aspektov súvisiacich s bezpečnosťou pri „vydávaní štatutárnych osvedčení a poskytovaní služieb lodiam […] v mene uvedeného vlajkového štátu či vlajkových štátov“. Naproti tomu, podľa práva Únie sa spolupráca medzi uznanými organizáciami riadi podľa článku 10 ods. 1 nariadenia (ES) č. 391/2009, v ktorom sa vyžaduje, aby sa uznané organizácie medzi sebou radili s cieľom zachovať rovnocennosť a dosiahnuť harmonizáciu svojich pravidiel a postupov a ich uplatňovania, a ktorým sa stanovuje aj rámec pre vzájomné uznávanie osvedčení o triede pre materiály, vybavenie a súčiastky vo vhodných prípadoch. Tieto dva procesy spolupráce podľa článku 10 ods. 1 sa týkajú súkromných činností uznaných organizácií vystupujúcich ako klasifikačné spoločnosti, a preto sa uplatňujú bez rozlišovania na základe vlajky. Pokiaľ by sa tieto mechanizmy spolupráce stanovené v kódexe RO začlenili do práva Únie, obmedzila by sa tým pôsobnosť rámca pre spoluprácu stanoveného nariadením (ES) č. 391/2009 týkajúceho sa činností uznaných organizácií iba na lode plávajúce pod vlajkou členských štátov, čo je v rozpore s požiadavkami platnými v súčasnosti.

               (23)

               Po siedme, oddiel 3.9.3.3 časti 2 kódexu RO je totožný s odsekom 19 časti 2 kódexu III, a preto sa na toto ustanovenie kódexu RO vzťahujú aj úvahy vysvetlené v odôvodnení 19.

               (24)

               Schopnosť Únie stanovovať, v súlade so zmluvami a s medzinárodným právom, vhodné podmienky uznávania organizácií, ktoré si želajú byť členskými štátmi oprávnené vykonávať prehliadky lodí a ich osvedčovanie v mene týchto štátov, na dosiahnutie cieľov Únie a najmä na posilnenie námornej bezpečnosti a ochrany životného prostredia, by nemala byť obmedzená žiadnymi ustanoveniami kódexu III ani kódexu RO.

               (25)

               Systém vzájomného uznávania osvedčení o triede pre materiály, vybavenie a súčiastky, stanovený v článku 10 ods. 1 nariadenia (ES) č. 391/2009, je vymáhateľný len v rámci Únie, pokiaľ ide o lode, ktoré sa plavia pod vlajkou členského štátu. Pokiaľ ide o zahraničné plavidlá, uznanie príslušných osvedčení zostáva v právomoci príslušných vlajkových štátov, ktoré nie sú členmi EÚ v rámci ich výlučnej právomoci, najmä v rámci Dohovoru Organizácie Spojených národov o morskom práve (UNCLOS).

               (26)

               Na základe svojho hodnotenia Komisia stanovila, že ustanovenia kódexu III a kódexu RO uvedené v predchádzajúcich odôvodneniach nie sú zlučiteľné s nariadením (ES) č. 391/2009 a mali by byť vyňaté z rozsahu pôsobnosti uvedeného nariadenia. Článok 2 písm. b) nariadenia (ES) č. 391/2009 by sa preto mal zodpovedajúcim spôsobom zmeniť.

               (27)

               Keďže kódex RO nadobudne účinnosť 1. januára 2015, toto nariadenie by malo nadobudnúť účinnosť čo najskôr po dátume jeho uverejnenia.

               (28)

               Výbor pre bezpečnosť na mori a pre zabránenie znečisťovania z lodí (COSS) neposkytol k opatreniam, ktoré sú uvedené v tomto nariadení, svoje stanovisko. Vykonávací akt sa považoval za nevyhnutný a predseda predložil návrh vykonávacieho aktu odvolaciemu výboru na ďalšie prerokovanie. Opatrenia stanovené v tomto nariadení sú v súlade so stanoviskom odvolacieho výboru,

         PRIJALA TOTO NARIADENIE:
   Článok 1
   V článku 2 nariadenia (ES) č. 391/2009 sa písmeno b) nahrádza takto:

                  „b)

                  ‚medzinárodné dohovory‘ znamenajú Medzinárodný dohovor o bezpečnosti ľudského života na mori z 1. novembra 1974 (SOLAS 74) s výnimkou kapitoly XI-2 prílohy k nemu, Medzinárodný dohovor o nákladovej značke z 5. apríla 1966 a Medzinárodný dohovor o zabránení znečisťovaniu z lodí z 2. novembra 1973 (MARPOL) spolu s ich príslušnými protokolmi a zmenami a doplneniami a súvisiacimi záväznými kódexmi vo všetkých členských štátoch, s výnimkou odsekov 16.1, 18.1 a 19 časti 2 kódexu na vykonávanie nástrojov IMO a oddielov 1.1, 1.3, 3.9.3.1, 3.9.3.2 a 3.9.3.3 časti 2 kódexu IMO pre uznané organizácie v ich aktuálnom znení.“

   Článok 2
   Toto nariadenie nadobúda účinnosť dňom nasledujúcim po jeho uverejnení v Úradnom vestníku Európskej únie.
   Uplatňuje sa od 1. januára 2015.

      Toto nariadenie je záväzné v celom rozsahu a priamo uplatniteľné vo všetkých členských štátoch.
      V Bruseli 17. decembra 2014

            Za Komisiu

            predseda

         Jean-Claude JUNCKER

      (1)  Ú. v. EÚ L 131, 28.5.2009, s. 11.

      (2)  Ú. v. ES L 324, 29.11.2002, s. 1.

      (3)  Smernica Európskeho parlamentu a Rady 2009/15/ES z 23. apríla 2009 o spoločných pravidlách a normách pre organizácie vykonávajúce inšpekcie a prehliadky lodí a pre príslušné činnosti námorných úradov (Ú. v. EÚ L 131, 28.5.2009, s. 47).

      (4)  Rozhodnutie Rady 2013/268/EÚ o pozícii, ktorá sa má zaujať v mene Európskej únie v rámci Medzinárodnej námornej organizácie (IMO) v súvislosti s prijatím určitých kódexov a s tým súvisiacich zmien určitých dohovorov a protokolov (Ú. v. EÚ L 155, 7.6.2013, s. 3).


title: Vykonávacie nariadenie Komisie (EÚ) 2017/1928 z 20. októbra 2017, ktorým sa do registra chránených označení pôvodu a chránených zemepisných označení zapisuje názov [Kintoa (CHOP)]

text:
               21.10.2017

               SK

               Úradný vestník Európskej únie

               L 272/15

         VYKONÁVACIE NARIADENIE KOMISIE (EÚ) 2017/1928
   z 20. októbra 2017,
   ktorým sa do registra chránených označení pôvodu a chránených zemepisných označení zapisuje názov [Kintoa (CHOP)]
   EURÓPSKA KOMISIA,
   so zreteľom na Zmluvu o fungovaní Európskej únie,
   so zreteľom na nariadenie Európskeho parlamentu a Rady (EÚ) č. 1151/2012 z 21. novembra 2012 o systémoch kvality pre poľnohospodárske výrobky a potraviny (1), a najmä na jeho článok 15 ods. 1 a článok 52 ods. 2,
   keďže:

               (1)

               Žiadosť Francúzska o zápis názvu „Kintoa“ do registra bola v súlade s článkom 50 ods. 2 písm. a) nariadenia (EÚ) č. 1151/2012 uverejnená v Úradnom vestníku Európskej únie
                   (2).

               (2)

               Vzhľadom na to, že Komisii nebola oznámená žiadna námietka v zmysle článku 51 nariadenia (EÚ) č. 1151/2012, názov „Kintoa“ by sa mal zapísať do registra.

               (3)

               Listom z 22. augusta 2016 francúzske orgány oznámili Komisii, že spoločnosť s ručením obmedzeným zaoberajúca sa poľnohospodárskou činnosťou EARL du Carré (Alain Cazanave, Le chalet, 380 Chemin du Carré, 64300 Sallespisse) so sídlom na ich území uvádza tento výrobok na trh pod obchodným názvom „Kintoa“ viac ako päť rokov v súlade s právnymi predpismi a že na túto skutočnosť sa poukázalo v rámci vnútroštátneho pripomienkového konania.

               (4)

               Spoločnosť uvedená v odôvodnení 3 spĺňa podmienky článku 15 ods. 1 nariadenia (EÚ) č. 1151/2012 na udelenie prechodného obdobia, počas ktorého môže v súlade s právnymi predpismi používať obchodný názov po jeho zápise do registra, a teda by sa jej malo udeliť prechodné obdobie do 31. decembra 2017, počas ktorého môže používať označenie „Kintoa“.

               (5)

               Opatrenia stanovené v tomto nariadení sú v súlade so stanoviskom Výboru pre politiku kvality poľnohospodárskych výrobkov,

         PRIJALA TOTO NARIADENIE:
   Článok 1
   Názov „Kintoa“ (CHOP) sa zapisuje do registra.
   Názov uvedený v prvom odseku sa vzťahuje na výrobok triedy 1.1.Čerstvé mäso (a droby) uvedenej v prílohe XI k vykonávaciemu nariadeniu Komisie (EÚ) č. 668/2014 (3).
   Článok 2
   Spoločnosť s ručením obmedzeným zaoberajúca sa poľnohospodárskou činnosťou EARL du Carré (Alain Cazanave, Le chalet, 380 Chemin du Carré, 64300 Sallespisse) má právo do 31. 12. 2017 naďalej používať označenie „Kintoa“ (CHOP) zapísané do registra.
   Článok 3
   Toto nariadenie nadobúda účinnosť dvadsiatym dňom po jeho uverejnení v Úradnom vestníku Európskej únie.

      Toto nariadenie je záväzné v celom rozsahu a priamo uplatniteľné vo všetkých členských štátoch.
      V Bruseli 20. októbra 2017

            Za Komisiu

            predseda

         Jean-Claude JUNCKER

      (1)  Ú. v. EÚ L 343, 14.12.2012, s. 1.

      (2)  Ú. v. EÚ C 90, 23.3.2017, s. 9.

      (3)  Vykonávacie nariadenie Komisie (EÚ) č. 668/2014 z 13. júna 2014, ktorým sa stanovujú pravidlá uplatňovania nariadenia Európskeho parlamentu a Rady (EÚ) č. 1151/2012 o systémoch kvality pre poľnohospodárske výrobky a potraviny (Ú. v. EÚ L 179, 19.6.2014, s. 36).


title: Vykonávacie nariadenie Rady (EÚ) č. 364/2013 z  22. apríla 2013 , ktorým sa vykonáva článok 16 ods. 2 nariadenia (EÚ) č. 204/2011 o reštriktívnych opatreniach s ohľadom na situáciu v Líbyi

text:
                  23.4.2013

                  SK

                  Úradný vestník Európskej únie

                  L 111/25

         VYKONÁVACIE NARIADENIE RADY (EÚ) č. 364/2013
         z 22. apríla 2013,
         ktorým sa vykonáva článok 16 ods. 2 nariadenia (EÚ) č. 204/2011 o reštriktívnych opatreniach s ohľadom na situáciu v Líbyi
         RADA EURÓPSKEJ ÚNIE,
         so zreteľom na Zmluvu o fungovaní Európskej únie,
         so zreteľom na nariadenie Rady (EÚ) č. 204/2011 z 2. marca 2011 o reštriktívnych opatreniach s ohľadom na situáciu v Líbyi (1), a najmä na jeho článok 16 ods. 2,
         keďže:

                     (1)

                     Rada prijala 2. marca 2011 nariadenie (EÚ) č. 204/2011.

                     (2)

                     Rada sa domnieva, že už neexistujú dôvody na to, aby jedna osoba bola ďalej vedená v zozname uvedenom v prílohe III k nariadeniu (EÚ) č. 204/2011.

                     (3)

                     Príloha III k nariadeniu (EÚ) č. 204/2011 by sa mala príslušným spôsobom aktualizovať,

               PRIJALA TOTO NARIADENIE:

            Článok 1
            Príloha III k nariadeniu (EÚ) č. 204/2011 sa mení tak, ako sa uvádza v prílohe k tomuto nariadeniu.

            Článok 2
            Toto nariadenie nadobúda účinnosť dňom jeho uverejnenia v Úradnom vestníku Európskej únie.

            Toto nariadenie je záväzné v celom rozsahu a priamo uplatniteľné vo všetkých členských štátoch.
            V Luxemburgu 22. apríla 2013

                  Za Radu

                  predsedníčka

               C. ASHTON

            (1)  Ú. v. EÚ L 58, 3.3.2011, s. 1.

            PRÍLOHA
            Zo zoznamu uvedeného v prílohe III k nariadeniu (EÚ) č. 204/2011 sa vypúšťa záznam týkajúci sa tejto osoby:
            ASHKAL, Al-Barrani.


title: Vykonávacie nariadenie Komisie (EÚ) č. 564/2013 z  18. júna 2013 o poplatkoch splatných Európskej chemickej agentúre podľa nariadenia Európskeho parlamentu a Rady (EÚ) č. 528/2012 o sprístupňovaní biocídnych výrobkov na trhu a ich používaní  Text s významom pre EHP

text:
               19.6.2013

               SK

               Úradný vestník Európskej únie

               L 167/17

         VYKONÁVACIE NARIADENIE KOMISIE (EÚ) č. 564/2013
   z 18. júna 2013
   o poplatkoch splatných Európskej chemickej agentúre podľa nariadenia Európskeho parlamentu a Rady (EÚ) č. 528/2012 o sprístupňovaní biocídnych výrobkov na trhu a ich používaní
   (Text s významom pre EHP)
   EURÓPSKA KOMISIA,
   so zreteľom na Zmluvu o fungovaní Európskej únie,
   so zreteľom na nariadenie Európskeho parlamentu a Rady (EÚ) č. 528/2012 z 22. mája 2012 o sprístupňovaní biocídnych výrobkov na trhu a ich používaní (1), a najmä na jeho článok 80 ods. 1,
   keďže:

               (1)

               Mala by sa stanoviť štruktúra a výška poplatkov splatných Európskej chemickej agentúre (ďalej len „agentúra“), ako aj podmienky platby.

               (2)

               V štruktúre a výške poplatkov by sa mala zohľadňovať činnosť, ktorú má agentúra vykonať na základe nariadenia (EÚ) č. 528/2012. Poplatky by sa mali stanoviť na takej úrovni, aby sa zabezpečilo, že príjmy z týchto poplatkov spojené s ostatnými zdrojmi príjmov agentúry postačujú na pokrytie nákladov na poskytované služby.

               (3)

               Z článku 80 ods. 3 písm. d) nariadenia (EÚ) č. 528/2012 vyplýva, že v štruktúre a výške poplatkov sa má zohľadniť, či sa informácie predložili spoločne alebo osobitne. S cieľom zohľadniť skutočné pracovné zaťaženie agentúry a podporovať spoločné predkladanie informácií je v prípade spoločného predloženia žiadosti o schválenie účinnej látky alebo obnovenie schválenia účinnej látky viacerými osobami vhodné vyberať iba jeden poplatok za žiadosť.

               (4)

               S cieľom zohľadniť osobitné potreby malých a stredných podnikov so sídlom v Únii, v zmysle odporúčania Komisie 2003/361/ES zo 6. mája 2003 týkajúceho sa vymedzenia mikropodnikov, malých a stredných podnikov (2) (ďalej len „MSP“), by sa v prípade týchto spoločností za schválenie účinnej látky, obnovenie schválenia alebo zaradenie do prílohy I k nariadeniu (EÚ) č. 528/2012 a za autorizáciu alebo obnovenie autorizácie biocídneho výrobku mali uplatňovať znížené poplatky. V úrovniach znížení by sa mal zohľadniť značný podiel MSP v odvetví biocídov spolu s potrebou vyhnúť sa nadmerným poplatkom pre iné podniky, pričom by sa malo zabezpečiť úplné financovanie činnosti agentúry. Na účely odrádzania od predkladania žiadostí v prípade výrobkov obsahujúcich účinné látky, ktoré spĺňajú jedno z kritérií nahradenia uvedených v článku 10 ods. 1 nariadenia (EÚ) č. 528/2012, ako aj týchto účinných látok, by sa na žiadosti týkajúce sa takýchto biocídnych výrobkov alebo účinných látok zníženia nemali uplatňovať.

               (5)

               Berúc do úvahy činnosť agentúry, ktorá sa vyžaduje na spracovanie odvolania predloženého v súlade s článkom 77 nariadenia (EÚ) č. 528/2012, je za predkladanie takýchto odvolaní vhodné vyberať poplatok podľa tretieho pododseku článku 77 ods. 1 uvedeného nariadenia. Aby sa však zabránilo poškodeniu osôb, ktoré predkladajú oprávnené odvolania, je v prípade náležite odôvodnených odvolaní vhodné tieto poplatky refundovať.

               (6)

               Vzhľadom na obmedzenú činnosť agentúry, ktorá sa vyžaduje v prípadoch, keď sa žiadosti zamietajú pred validáciou alebo počas validácie, alebo sa rušia počas ich posudzovania, je vhodné časť týchto poplatkov refundovať.

               (7)

               Na účely podpory predkladania žiadostí o schválenie účinných látok, ktoré sú vhodnými alternatívami schválených účinných látok spĺňajúcich jedno z kritérií vylúčenia uvedených v článku 5 ods. 1 nariadenia (EÚ) č. 528/2012, je vhodné poplatky za takéto žiadosti refundovať.

               (8)

               V poplatku za žiadosti o zaradenie do prílohy I k nariadeniu (EÚ) č. 528/2012 obsahujúcej účinné látky, ktoré nevzbudzujú obavy, by sa mala zohľadniť odhadovaná činnosť agentúry, ktorá sa vyžaduje na spracovanie takýchto žiadostí, ako aj verejný záujem umožniť schválenie výrobkov obsahujúcich takéto látky.

               (9)

               Na účely odrádzania od predkladania žiadostí o schválenie alebo obnovenie schválenia účinných látok, ktoré spĺňajú jedno z kritérií nahradenia uvedených v článku 10 ods. 1 nariadenia (EÚ) č. 528/2012, ako aj žiadostí o autorizáciu alebo obnovenie výrobkov, ktoré si vyžadujú porovnávacie posúdenie v súlade s článkom 23 nariadenia (EÚ) č. 528/2012, a na účely prispievania k financovaniu oslobodení alebo znížení stanovených v tomto nariadení, je v prípade takýchto žiadostí vhodné stanoviť zvýšené poplatky.

               (10)

               Vzhľadom na činnosť agentúry, ktorá sa vyžaduje na spracovanie žiadosti o stanovisko týkajúce sa klasifikácie zmeny v súlade s Vykonávacie nariadenie Komisie (EÚ) č. 354/2013 z 18. apríla 2013 o zmenách biocídnych výrobkov autorizovaných podľa nariadenia Európskeho parlamentu a Rady (EÚ) č. 528/2012 (3) je za takéto žiadosti vhodné vyberať poplatok. Aby sa však do maximálnej možnej miery zabránilo poškodeniu žiadateľov, ktorých žiadosti o klasifikáciu zmeny ako malú alebo administratívnu sú oprávnené, je za následnú žiadosť o zmenu vhodné udeliť zníženie poplatku, ak táto žiadosť vedie k odporúčaniu klasifikovať zmenu ako administratívnu alebo malú.

               (11)

               Vzhľadom na činnosť agentúry, ktorá sa vyžaduje na spracovanie predkladania informácií týkajúcich sa zaradenia príslušných osôb do zoznamu uvedeného v článku 95 nariadenia EÚ č. 528/2012, je za takéto predloženie informácií vhodné vyberať poplatok. Objem činnosti, ktorá sa vyžaduje v súvislosti s takýmto predkladaním informácií sa bude výrazne líšiť v závislosti od toho, či príslušná osoba predloží písomné povolenie na prístup alebo novú dokumentáciu, keďže v prípade novej dokumentácie bude agentúra musieť skontrolovať, či je dokumentácia v súlade s prílohou II k nariadeniu (EÚ) č. 528/2012 alebo, v prípade potreby, či je v súlade s prílohou IIA k smernici 98/8/ES Európskeho parlamentu a Rady zo 16. februára 1998 o uvádzaní biocídnych výrobkov na trh (4). Poplatok je vhodné zodpovedajúcim spôsobom odlíšiť.

               (12)

               Vzhľadom na činnosť agentúry, ktorá sa vyžaduje na spracovanie žiadosti o nezverejnenie informácií v súlade s článkom 66 ods. 4 nariadenia EÚ č. 528/2012, je za takéto žiadosti vhodné vyberať poplatok.

               (13)

               Keďže rozpočet agentúry sa zostavuje a plní v eurách a jej účtovné uzávierky sa takisto predkladajú v eurách v súlade s článkom 19 nariadenia Európskeho parlamentu a Rady (EÚ, Euratom) č. 966/2012 z 25. októbra 2012 o rozpočtových pravidlách, ktoré sa vzťahujú na všeobecný rozpočet Únie a zrušení nariadenia Rady (ES, Euratom) č. 1605/2002 (5), článkom 17 nariadenia Komisie (ES, Euratom) č. 2343/2002 z 23. decembra 2002 o rámcovom rozpočtovom nariadení pre subjekty uvedené v článku 185 nariadenia Rady (ES, Euratom) č. 1605/2002 o rozpočtových pravidlách, ktoré sa vzťahujú na všeobecný rozpočet Európskych spoločenstiev (6), a článkom 17 finančného nariadenia Európskej chemickej agentúry z 24. septembra 2008 (7), je vhodné, aby sa poplatky vyberali výlučne v eurách.

               (14)

               Z článku 80 ods. 3 písm. f) nariadenia (EÚ) č. 528/2012 vyplýva, že pri stanovovaní termínov na zaplatenie poplatkov sa zohľadnia termíny pre postupy stanovené v uvedenom nariadení.

               (15)

               Poplatky stanovené v tomto nariadení by sa mali vo vhodných intervaloch preskúmať, aby sa zosúladili s mierou inflácie a so skutočnými nákladmi agentúry na poskytované služby. V týchto preskúmaniach by sa mali zohľadniť väčšie agentúry s vybavovaním žiadostí podľa tohto nariadenia a z toho plynúca vyššia efektívnosť.

               (16)

               Stály výbor pre biocídne výrobky uvedený v článku 82 ods. 1 nariadenia (EÚ) č. 528/2012 nevydal k opatreniam stanoveným v tomto nariadení stanovisko. Vzhľadom na to, že prijatie vykonávacieho aktu sa považovalo za potrebné, predseda predložil návrh vykonávacieho aktu odvolaciemu výboru na ďalšie zváženie. Odvolací výbor nevydal stanovisko,

         PRIJALA TOTO NARIADENIE:
   KAPITOLA I

      POPLATKY

   Článok 1
   Poplatky za činnosť v súvislosti s účinnými látkami
   Agentúra vyberá poplatky stanovené v tabuľke 1 prílohy I za činnosť, ktorú musí vykonať na základe nariadenia (EÚ) č. 528/2012 v súvislosti so schválením a obnovením schválenia účinných látok, ako aj zaradením do prílohy I k uvedenému nariadeniu.
   Článok 2
   Poplatky za činnosť v súvislosti s autorizáciou Únie pre biocídne výrobky
   Agentúra vyberá poplatky stanovené v tabuľke 1 prílohy II za činnosť, ktorú musí vykonať na základe nariadenia (EÚ) č. 528/2012 v súvislosti s autorizáciou Únie pre biocídne výrobky.
   Článok 3
   Ďalšie poplatky
   1.   Agentúra vyberá poplatky stanovené v prílohe III za činnosť, ktorú musí vykonať na základe nariadenia (EÚ) č. 528/2012 v súvislosti so stanovením technickej ekvivalencie, žiadosťami o vzájomné uznanie, žiadosťami o zaradenie do zoznamu príslušných osôb a žiadosťami o zachovanie dôvernosti informácií predložených agentúre.
   2.   Agentúra vyberá ročné poplatky stanovené v prílohe III za každý biocídny výrobok alebo skupinu biocídnych výrobkov, ktoré Únia autorizovala. Ročný poplatok je splatný v deň prvého a každého nasledujúceho výročia nadobudnutia účinnosti povolenia uviesť výrobok na trh. Tento poplatok sa vzťahuje na predchádzajúci rok.
   Článok 4
   Poplatky za odvolania proti rozhodnutiu agentúry podľa článku 77 nariadenia (EÚ) č. 528/2012
   1.   Agentúra vyberá poplatok stanovený v prílohe III za každé odvolanie proti rozhodnutiu agentúry podľa článku 77 nariadenia (EÚ) č. 528/2012.
   2.   Odvolanie sa pokladá za doručené odvolacej rade až vtedy, keď je agentúre doručený príslušný poplatok.
   3.   Ak odvolacia rada považuje odvolanie za neprípustné, poplatok sa nerefunduje.
   4.   Agentúra refunduje poplatok vybraný v súlade s odsekom 1, ak výkonný riaditeľ agentúry opraví rozhodnutie v súlade s článkom 93 ods. 1 nariadenia Európskeho parlamentu a Rady (ES) č. 1907/2006 (8) alebo ak sa v konaní o odvolaní rozhodne v prospech odvolávajúcej sa strany.
   Článok 5
   Možnosti refundácie v prípade alternatív schválených účinných látok, ktoré spĺňajú jedno z kritérií vylúčenia
   1.   Ak sa agentúre predloží žiadosť o schválenie účinnej látky, ktorá môže byť v zmysle druhého pododseku článku 5 ods. 2 nariadenia (EÚ) č. 528/2012 vhodnou alternatívou schválenej účinnej látky spĺňajúcej jedno z kritérií vylúčenia podľa článku 5 ods. 1 uvedeného nariadenia, môže žiadateľ požiadať o refundáciu poplatku, ktorý sa uhrádza agentúre.
   2.   Komisia rozhoduje o žiadosti po tom, čo získa od agentúry stanovisko podľa článku 8 ods. 4 nariadenia (EÚ) č. 528/2012, ktoré zároveň obsahuje odporúčanie o tom, či táto účinná látka je vhodnou alternatívou v zmysle druhého pododseku článku 5 ods. 2 nariadenia (EÚ) č. 528/2012.
   3.   Ak Komisia rozhodne, že táto účinná látka je vhodnou alternatívou, agentúra o tom informuje žiadateľa a v plnej výške refunduje poplatok uvedený v odseku 1.
   KAPITOLA II

      PODPORA PRE MALÉ A STREDNÉ PODNIKY

   Článok 6
   Uznanie štatútu malého a stredného podniku (MSP)
   1.   Pred tým, než potenciálny žiadateľ predloží agentúre žiadosť o schválenie účinnej látky, obnovenie je schválenia alebo jej zaradenie do prílohy I k nariadeniu (EÚ) č. 528/2012 alebo žiadosť o autorizáciu Únie pre biocídny výrobok alebo skupinu biocídnych výrobkov v súlade s článkami 7 ods. 1, 13 ods. 1, 28 ods. 4, 43 ods. 1 alebo 45 ods. 1 uvedeného nariadenia, v ktorej uplatňuje nárok na zníženie poplatku pre MSP, predloží agentúre príslušné informácie preukazujúce nárok na takéto zníženie na základe štatútu MSP v zmysle odporúčania 2003/361/ES.
   2.   V prípade žiadosti o schválenie účinnej látky, obnovenie jej schválenia alebo jej zaradenie do prílohy I k nariadeniu (EÚ) č. 528/2012 sa o tejto otázke rozhoduje vzhľadom na výrobcu účinnej látky, ktorého potenciálny žiadateľ zastupuje. V prípade žiadosti o autorizáciu výrobku alebo obnovenie autorizácie výrobku sa o tejto otázke rozhoduje vzhľadom na potenciálneho držiteľa autorizácie.
   3.   Agentúra uverejňuje zoznam príslušných informácií, ktoré sa majú predkladať v súlade s odsekom 1.
   4.   Agentúra do 45 dní od prijatia všetkých príslušných informácií uvedených v odseku 1 rozhoduje o prípadnom uznaní štatútu MSP.
   5.   Uznanie podniku ako MSP je na účely žiadostí predložených podľa nariadenia (EÚ) č. 528/2012 platné dva roky.
   6.   Proti rozhodnutiu agentúry podľa odseku 4 možno podať odvolanie v súlade s článkom 77 nariadenia (EÚ) č. 528/2012.
   Článok 7
   Zníženia poplatkov
   1.   Na MSP usadeným v Únii sa vzťahujú zníženia poplatkov splatných agentúre podľa tabuľky 2 prílohy I a tabuľky 2 prílohy II.
   2.   Poplatky za žiadosti o schválenie účinnej látky, obnovenie jej schválenia alebo jej zaradenie do prílohy I k nariadeniu (EÚ) č. 528/2012 sa môžu znížiť len vtedy, keď nejde o účinnú látku, ktorá sa má nahradiť.
   3.   Poplatky za žiadosti o autorizáciu alebo obnovenie autorizácie biocídneho výrobku sa môžu znížiť len vtedy, keď výrobok neobsahuje účinnú látku, ktorá sa má nahradiť.
   KAPITOLA III

      PLATBY

   Článok 8
   Spôsob platby
   1.   Poplatky stanovené týmto nariadením sa platia v eurách.
   2.   Platby sa uskutočňujú až po vystavení faktúry agentúrou.
   3.   Odchylne od odseku 2, platby splatné podľa článku 4 sa uskutočňujú v čase podania odvolania.
   4.   Platby sa uskutočňujú prevodom na bankový účet agentúry.
   Článok 9
   Identifikácia platby
   1.   Pri každej platbe, okrem platieb uvedených v článku 8 ods. 3, sa v políčku pre odkaz uvádza číslo faktúry.
   2.   Pri platbách uvedených v článku 8 ods. 3 sa v políčku pre odkaz uvádza identita odvolávajúcej(-ich) sa strany (strán) a, ak je k dispozícii, číslo rozhodnutia napadnutého odvolaním.
   3.   Ak účel platby nemožno zistiť, agentúra stanovuje lehotu, v rámci ktorej jej musí platiaca strana písomne oznámiť účel platby. Ak agentúre nie je doručené oznámenie o účele platby v tejto lehote, platba sa považuje za neplatnú a príslušná suma sa refunduje platiacej strane.
   Článok 10
   Dátum platby
   1.   Pokiaľ nie je stanovené inak, poplatky sú splatné do 30 dní od dátumu vystavenia faktúry agentúrou.
   2.   Za dátum uskutočnenia platby sa považuje deň, ku ktorému je plná výška platby pripísaná na bankový účet agentúry.
   3.   Platba sa považuje za uskutočnenú včas, ak je predložený dostatočný dokumentačný dôkaz, ktorým sa preukáže, že platiaca strana dala príkaz na prevod na bankový účet uvedený na faktúre v príslušnej lehote. Potvrdenie o prevodnom príkaze vydané finančnou inštitúciou sa považuje za dostatočný dôkaz.
   Článok 11
   Nedostatočná platba
   1.   Lehota na platbu sa pokladá za dodržanú iba vtedy, ak bola včas zaplatená plná suma poplatku.
   2.   Ak sa faktúra vzťahuje na skupinu transakcií, agentúra môže akýkoľvek nedoplatok priradiť ku ktorejkoľvek z príslušných transakcií. Kritériá na priradenie nedoplatkov stanovuje správna rada agentúry.
   Článok 12
   Refundácia preplatkov
   1.   Pravidlá refundácie preplatkov platiacej strane stanovuje výkonný riaditeľ agentúry a uverejňujú sa na webovej stránke agentúry.
   Ak je však preplatok nižší ako 200 EUR a príslušná strana výslovne nepožiadala o refundáciu, preplatok sa nerefunduje.
   2.   Žiadne nerefundované preplatky nie je možné započítať ako platby uskutočnené v prospech budúcich platieb agentúre.
   Článok 13
   Refundácia platieb v prípade žiadostí zamietnutých pred schválením alebo počas schválenia alebo stiahnutých počas posudzovania
   1.   Agentúra refunduje 90 % vybraného poplatku, ak sa žiadosť o schválenie účinnej látky alebo autorizáciu biocídneho výrobku predložená v súlade s článkom 7 ods. 1 alebo článkom 43 ods. 1 nariadenia (EÚ) č. 528/2012 alebo žiadosť o malú alebo závažnú zmenu výrobku zamietnu pred fázou validácie alebo počas fázy validácie.
   2.   Agentúra refunduje 75 % vybraného poplatku, ak sa žiadosť o schválenie účinnej látky alebo autorizáciu biocídneho výrobku predložená v súlade s článkom 7 ods. 1 alebo článkom 43 ods. 1 nariadenia (EÚ) č. 528/2012 alebo žiadosť o malú alebo závažnú zmenu výrobku stiahnu pred predložením hodnotiacej správy hodnotiacim príslušným orgánom agentúre.
   Ak sa žiadosť stiahne po predložení hodnotiacej správy hodnotiacim príslušným orgánom agentúre, vybraný poplatok sa nerefunduje.
   3.   Pravidlá refundácie zostávajúcej sumy platiacej strane stanovuje výkonný riaditeľ agentúry a uverejňujú sa na webovej stránke agentúry.
   KAPITOLA IV

      ZÁVEREČNÉ USTANOVENIA

   Článok 14
   Refundácia v prípade spravodajcov
   V prípade členov výboru pre biocídne výrobky, ktorí plnia úlohu spravodajcov, sa refundácia uskutočňuje z poplatkov zaplatených v súlade s článkom 80 ods. 2 príslušnými orgánmi členských štátov, ktoré pôsobia ako hodnotiaci príslušný orgán.
   Článok 15
   Poplatky za administratívne alebo technické služby
   1.   Na základe priaznivého stanoviska Komisie môže agentúra rozhodnutím správnej rady zaviesť poplatky za administratívne alebo technické služby, ktoré poskytuje v súlade s nariadením (EÚ) č. 528/2012 na žiadosť jednej zo strán s cieľom uľahčiť ich realizáciu. Výkonný riaditeľ agentúry môže rozhodnúť o tom, že poplatok nevyberie od medzinárodných organizácií alebo krajín, ktoré agentúru žiadajú o pomoc.
   2.   Tieto poplatky sa stanovujú na takej úrovni, aby pokryli náklady na služby poskytované agentúrou, a nepresahujú rámec toho, čo je na pokrytie týchto nákladov potrebné.
   3.   Tieto poplatky sa uhrádzajú do 30 kalendárnych dní od dátumu vystavenia faktúry agentúrou.
   Článok 16
   Predbežný odhad
   Správna rada agentúry pri príprave odhadu celkových výdavkov a príjmov na nadchádzajúci rozpočtový rok v súlade s článkom 96 ods. 5 nariadenia Európskeho parlamentu a Rady (9) (ES) č. 1907/2006 vyhotovuje špecifický predbežný odhad príjmov z poplatkov vyplývajúcich z činností zverených agentúre v súlade s nariadením (EÚ) č. 528/2012 oddelene od príjmov z akýchkoľvek dotácií od Únie.
   Článok 17
   Preskúmanie
   Komisia každý rok preskúma poplatky stanovené v tomto nariadení vzhľadom na mieru inflácie meranú prostredníctvom európskeho indexu spotrebiteľských cien, ktorý uverejňuje Eurostat. Prvé preskúmanie sa vykoná najneskôr do 1. januára 2015.
   Komisia bude zároveň priebežne preskúmavať toto nariadenie na základe nových dôležitých informácií, ktoré súvisia s východiskovými predpokladmi očakávaných príjmov a výdavkov agentúry. Komisia toto nariadenie preskúma najneskôr do 1. januára 2015, aby sa v prípade potreby zmenilo a doplnilo, pričom sa zohľadnia najmä zdroje, ktoré agentúra a príslušné orgány členských štátov potrebujú na zabezpečenie služieb podobnej povahy. V rámci preskúmania sa zohľadňuje vplyv na MSP a v prípade potreby sa prehodnocujú miery zníženia poplatkov prípustné pre MSP.
   Článok 18
   Toto nariadenie nadobúda účinnosť dvadsiatym dňom po jeho uverejnení v Úradnom vestníku Európskej únie.

      Toto nariadenie je záväzné v celom rozsahu a priamo uplatniteľné vo všetkých členských štátoch.
      V Bruseli 18. júna 2013

            Za Komisiu

            predseda

         José Manuel BARROSO

      (1)  Ú. v. EÚ L 167, 27.6.2012, s. 1.

      (2)  Ú. v. EÚ L 124, 20.5.2003, s. 36.

      (3)  Ú. v. EÚ L 109, 19.4.2013, s. 4.

      (4)  Ú. v. ES L 123, 24.2.1998, s. 1.

      (5)  Ú. v. EÚ L 298, 26.10.2012, s. 1.

      (6)  Ú. v. ES L 357, 31.12.2002, s. 72.

      (7)  MB/53/2008 v konečnom znení.

      (8)  Ú. v. EÚ L 396, 30.12.2006, s. 1.

      (9)  Ú. v. EÚ L 396, 30.12.2006, s. 1.

      PRÍLOHA I

         Poplatky týkajúce sa účinných látok

         Tabuľka 1

         Štandardné poplatky

                  Všeobecný opis úlohy; príslušné ustanovenie v nariadení (EÚ) č. 528/2012

                  Osobitná podmienka alebo opis úlohy

                  Poplatok (EUR)

                  Schválenie účinnej látky; článok 7 ods. 2

                  Poplatok za prvý typ výrobku, v prípade ktorého sa príslušná účinná látka schválila

                  120 000

                  Ďalší poplatok za ďalší typ výrobku

                  40 000

                  Ďalší poplatok za typ výrobku (prvý a každý ďalší typ výrobku), ak sa účinná látka má nahradiť v súlade s článkom 10 nariadenia (EÚ) č. 528/2012

                  20 000

                  Poplatok za zmenu a doplnenie schválenia, iné ako pridanie typu výrobku

                  20 000

                  Obnovenie schválenia; článok 13 ods. 3

                  Poplatok za prvý typ výrobku, v prípade ktorého sa žiada o obnovenie schválenia príslušnej účinnej látky

                  15 000

                  Ďalší poplatok za ďalší typ výrobku

                  1 500

                  Ďalší poplatok za prvý typ výrobku, v prípade ktorého sa žiada o obnovenie schválenia príslušnej účinnej látky, ak je potrebné úplné hodnotenie v súlade s článkom 14 ods. 1 nariadenia (EÚ) č. 528/2012

                  25 000

                  Ďalší poplatok za ďalší typ výrobku, ak je potrebné úplné hodnotenie v súlade s článkom 14 ods. 1 nariadenia (EÚ) č. 528/2012

                  2 500

                  Ďalší poplatok za typ výrobku (prvý a každý ďalší typ výrobku), ak sa účinná látka má nahradiť v súlade s článkom 10 nariadenia (EÚ) č. 528/2012

                  20 000

                  Zaradenie do zoznamu účinných látok v prílohe I; článok 28

                  Poplatok za prvé zaradenie do zoznamu účinných látok v prílohe I

                  10 000

                  Poplatok za zmenu a doplnenie zaradenia účinnej látky do prílohy I

                  2 000

                  Oznámenie v súlade s článkom 3a nariadenia (ES) č. 1451/2007

                  Poplatok za kombináciu látky/typu výrobku.
                  Poplatok za oznámenie sa odpočítava od následnej žiadosti v súlade s článkom 7 nariadenia (EÚ) č. 528/2012.

                  10 000

         Tabuľka 2

         Zníženia poplatkov v prípade žiadostí o schválenie, obnovenie schválenia a zaradenie účinnej látky do prílohy I, ak je výrobca účinnej látky MSP so sídlom v Únii, okrem prípadov, ak sa účinná látka má nahradiť

                  Typ podniku

                  Zníženie (% štandardného poplatku)

                  Mikropodnik

                  60

                  Malý podnik

                  40

                  Stredný podnik

                  20

      PRÍLOHA II

         Poplatky za autorizáciu Únie pre biocídne výrobky

         Tabuľka 1

         Štandardné poplatky

                  Všeobecný opis úlohy; príslušné ustanovenie v nariadení (EÚ) č. 528/2012

                  Osobitná podmienka alebo opis úlohy

                  Poplatok (EUR)

                  Udelenie autorizácie Únie, jediný výrobok; článok 43 ods. 2

                  Poplatok za výrobok, ktorý nie je identický so zástupcom (s jedným zo zástupcov) výrobku hodnoteného na účely schválenia látky

                  80 000

                  Poplatok za výrobok, ktorý je identický so zástupcom (s jedným zo zástupcov) výrobku hodnoteného na účely schválenia látky

                  40 000

                  Ďalší poplatok za výrobok, ak sa vyžaduje porovnávacie posúdenie v súlade s článkom 23 nariadenia (EÚ) č. 528/2012

                  40 000

                  Ďalší poplatok za výrobok, ak je požadovaná autorizácia dočasná v súlade s článkom 55 ods. 2 nariadenia (EÚ) č. 528/2012

                  10 000

                  Udelenie autorizácie Únie, skupina biocídnych výrobkov; článok 43 ods. 2

                  Poplatok za skupinu

                  150 000

                  Ďalší poplatok za skupinu, ak sa vyžaduje porovnávacie posúdenie v súlade s článkom 23 nariadenia (EÚ) č. 528/2012

                  60 000

                  Ďalší poplatok za skupinu, ak je požadovaná autorizácia dočasná v súlade s článkom 55 ods. 2 nariadenia (EÚ) č. 528/2012

                  15 000

                  Oznámenie ďalšieho výrobku v rámci skupiny biocídnych výrobkov agentúre; článok 17 ods. 6

                  Poplatok za ďalší výrobok

                  2 000

                  Autorizácia Únie pre ten istý biocídny výrobok; článok 17 ods. 7

                  Poplatok za výrobok predstavujúci „ten istý výrobok“ v zmysle vykonávacieho nariadenia Komisie (EÚ) č. 414/2013 zo 6. mája 2013, ktorým sa spresňuje postup autorizácie rovnakých biocídnych výrobkov v súlade s nariadením Európskeho parlamentu a Rady (EÚ) č. 528/2012 (1)

                  2 000

                  Závažná zmena autorizovaného výrobku alebo skupiny výrobkov; článok 50 ods. 2

                  Poplatok za žiadosť

                  40 000

                  Malá zmena autorizovaného výrobku alebo skupiny výrobkov; článok 50 ods. 2

                  Poplatok za žiadosť

                  15 000

                  Administratívna zmena autorizovaného výrobku alebo skupiny výrobkov; článok 50 ods. 2

                  Poplatok za oznámenie

                  2 000

                  Odporúčanie týkajúce sa klasifikácie zmeny autorizovaného výrobku alebo skupiny výrobkov; článok 50 ods. 2

                  Poplatok za žiadosť v súlade s nariadením (EÚ) č. 354/2013.
                  V prípade odporúčania klasifikovať zmenu ako administratívnu alebo malú sa poplatok za žiadosť odpočítava od následnej žiadosti alebo oznámenia v súlade s nariadením (EÚ) č. 354/2013.

                  2 000

                  Obnovenie autorizácie Únie, jediný výrobok; článok 45 ods. 3

                  Poplatok za výrobok

                  5 000

                  Ďalší poplatok za výrobok, ak je potrebné úplné hodnotenie v súlade s článkom 14 ods. 1 nariadenia (EÚ) č. 528/2012

                  15 000

                  Ďalší poplatok za výrobok, ak sa vyžaduje porovnávacie posúdenie v súlade s článkom 23 nariadenia (EÚ) č. 528/2012

                  40 000

                  Obnovenie autorizácie Únie, skupina biocídnych výrobkov; článok 45 ods. 3

                  Poplatok za skupinu výrobkov

                  7 500

                  Ďalší poplatok za skupinu výrobkov, ak je potrebné úplné hodnotenie v súlade s článkom 14 ods. 1 nariadenia (EÚ) č. 528/2012

                  22 500

                  Ďalší poplatok za skupinu výrobkov, ak sa vyžaduje porovnávacie posúdenie v súlade s článkom 23 nariadenia (EÚ) č. 528/2012

                  60 000

         Tabuľka 2

         Zníženia poplatkov v prípade žiadostí o udelenie a obnovenie autorizácie Únie pre biocídne výrobky alebo skupiny biocídnych výrobkov, ak je potenciálny držiteľ autorizácie MSP so sídlom v Únii, okrem prípadov, ak výrobok obsahuje účinnú látku, ktorá sa má nahradiť

                  Typ podniku

                  Zníženie (% štandardného poplatku)

                  Mikropodnik

                  30

                  Malý podnik

                  20

                  Stredný podnik

                  10

         (1)  Ú. v. EÚ L 125, 7.5.2013, s. 4.

      PRÍLOHA III

         Ďalšie poplatky

                  Všeobecný opis úlohy; príslušné ustanovenie v nariadení (EÚ) č. 528/2012

                  Osobitná podmienka alebo opis úlohy

                  Poplatok (EUR)

                  Technická ekvivalencia; článok 54 ods. 3

                  Poplatok, ak je rozdiel medzi zdrojmi účinnej látky obmedzený na zmenu v mieste výroby a žiadosť sa zakladá výlučne na analytických údajoch

                  5 000

                  Poplatok, ak je rozdiel medzi zdrojmi účinnej látky významnejší ako zmena v mieste výroby a žiadosť sa zakladá výlučne na analytických údajoch

                  20 000

                  Poplatok, ak nie sú splnené predchádzajúce podmienky

                  40 000

                  Ročný poplatok za biocídne výrobky autorizované Úniou; článok 80 ods. 1 písm. a)

                  Poplatok za autorizáciu Únie pre biocídny výrobok

                  10 000

                  Poplatok za autorizáciu Únie pre skupinu biocídnych výrobkov

                  20 000

                  Poplatok za predloženie žiadosti o vzájomné uznanie; článok 80 ods. 1 písm. a)

                  Poplatok za výrobok alebo skupinu výrobkov, ktorých sa žiadosť o vzájomné uznanie týka, stanovený za členský štát, v ktorom sa o vzájomné uznanie žiada

                  700

                  Odvolanie; článok 77 ods. 1

                  Poplatok za odvolanie

                  2 500

                  Predloženie informácií v súvislosti so zaradením do zoznamu príslušných osôb; článok 95

                  Poplatok za predloženie písomného povolenia na prístup k dokumentácii, ktorú už agentúra alebo hodnotiaci príslušný orgán považujú za kompletnú

                  2 000

                  Poplatok za predloženie písomného povolenia na prístup k časti dokumentácie, ktorú už agentúra alebo hodnotiaci príslušný orgán považujú za kompletnú, spolu s doplňujúcimi údajmi

                  20 000

                  Poplatok za predloženie novej dokumentácie

                  40 000

                  Žiadosti podľa článku 66 ods. 4 predložené agentúre

                  Poplatok za položku, v prípade ktorej sa vyžaduje dôvernosť

                  1 000


title: Vykonávacie nariadenie Komisie (EÚ) č. 1247/2011 z  29. novembra 2011 o zatriedení určitého tovaru do kombinovanej nomenklatúry

text:
               2.12.2011

               SK

               Úradný vestník Európskej únie

               L 319/34

         VYKONÁVACIE NARIADENIE KOMISIE (EÚ) č. 1247/2011
   z 29. novembra 2011
   o zatriedení určitého tovaru do kombinovanej nomenklatúry
   EURÓPSKA KOMISIA,
   so zreteľom na Zmluvu o fungovaní Európskej únie,
   so zreteľom na nariadenie Rady (EHS) č. 2658/87 z 23. júla 1987 o colnej a štatistickej nomenklatúre a o Spoločnom colnom sadzobníku (1), a najmä na jeho článok 9 ods. 1 písm. a),
   keďže:

               (1)

               S cieľom zabezpečiť jednotné uplatňovanie kombinovanej nomenklatúry, ktorá tvorí prílohu k nariadeniu (EHS) č. 2658/87, je potrebné prijať opatrenia týkajúce sa zatriedenia tovaru uvedeného v prílohe k tomuto nariadeniu.

               (2)

               V nariadení (EHS) č. 2658/87 sa ustanovili všeobecné pravidlá interpretácie kombinovanej nomenklatúry. Tieto pravidlá sa takisto uplatňujú na akúkoľvek inú nomenklatúru, ktorá sa na kombinovanej nomenklatúre celkovo alebo čiastočne zakladá alebo ktorá k nej pridáva akékoľvek ďalšie rozdelenie a ktorá je ustanovená v osobitných ustanoveniach Únie s ohľadom na uplatňovanie colných a iných opatrení vzťahujúcich sa na obchod s tovarom.

               (3)

               Podľa uvedených všeobecných pravidiel by sa tovar opísaný v stĺpci 1 tabuľky uvedenej v prílohe mal zatriediť pod číselný znak KN uvedený v stĺpci 2 na základe dôvodov uvedených v stĺpci 3 danej tabuľky.

               (4)

               Je potrebné umožniť, aby sa držiteľ záväznej informácie o nomenklatúrnom zatriedení, ktorú vydali colné orgány členských štátov v súvislosti so zatriedením tovaru podľa kombinovanej nomenklatúry, ale ktorá nie je v súlade s týmto nariadením, mohol na túto informáciu naďalej odvolávať počas troch mesiacov podľa článku 12 ods. 6 nariadenia Rady (EHS) č. 2913/92 z 12. októbra 1992, ktorým sa ustanovuje Colný kódex Spoločenstva (2).

               (5)

               Opatrenia stanovené v tomto nariadení sú v súlade so stanoviskom Výboru pre colný kódex,

         PRIJALA TOTO NARIADENIE:
   Článok 1
   Tovar opísaný v stĺpci 1 tabuľky uvedenej v prílohe sa zatriedi v rámci kombinovanej nomenklatúry podľa číselného znaku KN uvedeného v stĺpci 2 tejto tabuľky.
   Článok 2
   Na záväzné informácie o nomenklatúrnom zatriedení tovaru vydané colnými orgánmi členských štátov, ktoré nie sú v súlade s týmto nariadením, sa možno podľa článku 12 ods. 6 nariadenia (EHS) č. 2913/92 naďalej odvolávať počas troch mesiacov.
   Článok 3
   Toto nariadenie nadobúda účinnosť dvadsiatym dňom po jeho uverejnení v Úradnom vestníku Európskej únie.

      Toto nariadenie je záväzné v celom rozsahu a priamo uplatniteľné vo všetkých členských štátoch.
      V Bruseli 29. novembra 2011

            Za Komisiu v mene predsedu

         Algirdas ŠEMETA

            člen Komisie

      (1)  Ú. v. ES L 256, 7.9.1987, s. 1.

      (2)  Ú. v. ES L 302, 19.10.1992, s. 1.

      PRÍLOHA

                  Opis tovaru

                  Zatriedenie
                  (číselný znak KN)

                  Odôvodnenie

                  (1)

                  (2)

                  (3)

                              1.

                              Výrobok vo forme modulu vo vlastnom puzdre s rozmermi približne 11 × 7 × 5 cm (tzv. analógový vstupný modul).
                              Modul pozostáva z dvoch dosiek tlačených obvodov vybavených vstupným rozhraním so štyrmi kanálmi, analógovo-digitálnym prevodníkom, procesorom a zbernicovým rozhraním na prepojenie s programovateľnou logickou riadiacou jednotkou (PLC). Modul má vstupné napätie v rozsahu od 0 do 10 V jednosmerného prúdu.
                              Modul prijíma analógové signály, ktoré predstavujú napríklad namerané hodnoty teploty, rýchlosti, toku alebo hmotnosti z rôznych externých zariadení.
                              Modul tieto signály konvertuje a spracúva predtým, ako ich odošle PLC.

                  8538 90 99

                  Zatriedenie je určené všeobecnými pravidlami 1 a 6 na interpretáciu kombinovanej nomenklatúry, poznámkou 2 písm. b) k triede XVI a znením číselných znakov KN 8538, 8538 90 a 8538 90 99.
                  Keďže modul predstavuje rozhranie medzi externými zariadeniami a číslicovým riadiacim prístrojom položky 8537, zatriedenie do položky 8471 ako vstupnej jednotky je vylúčené.
                  Keďže modul elektrické signály prijíma, konvertuje, spracúva a odosiela PLC, zatriedenie do položky 8536 ako vypínača alebo relé na spájanie do elektrického obvodu je vylúčené.
                  Keďže modul neovláda externé zariadenia sám, ale tvorí len rozhranie medzi takýmito zariadeniami a PLC, zatriedenie do položky 8537 ako prístroja na elektrické riadenie sa vylučuje.
                  Keďže analógovo-digitálny prevod je len medziproces, zatriedenie do položky 8543 ako elektrických strojov a zariadení a prístrojov, ktoré majú individuálne funkcie, inde v kapitole 85 nešpecifikované ani nezahrnuté, sa vylučuje.
                  Pretože je modul určený na prijímanie, konvertovanie a spracovanie signálov, ktoré predstavujú namerané hodnoty prijímané z externých zariadení, a ich odosielanie PLC, modul je nevyhnutný na fungovanie PLC položky 8537.
                  Výrobok sa preto má zatriediť do položky 8538 ako časti a súčasti prístrojov a zariadení položiek 8535 až 8537.

                              2.

                              Výrobok vo forme modulu vo vlastnom puzdre s rozmermi približne 11 × 7 × 5 cm (tzv. diskrétny výstupný modul).
                              Modul pozostáva z dosky tlačených obvodov vybavenej zbernicovým rozhraním na prepojenie s programovateľnou logickou riadiacou jednotkou (PLC), procesorom, analógovo-digitálnym prevodníkom a výstupným rozhraním s 8 bodmi na pripojenie.
                              Výstupnými bodmi na pripojenie sú relé elektromagnetického typu s výstupným napätím v rozsahu od 0 do 250 V striedavého prúdu a záťažovým prúdom až do 0,17 A na bod.
                              Modul spracúva a konvertuje diskrétne signály predstavujúce signál zapnuté/vypnuté (napríklad 1/0 alebo správne/nesprávne) predtým, ako ich odošle rôznym externým zariadeniam, ako sú stýkače, relé a kontrolné svetlá.

                  8538 90 99

                  Zatriedenie je určené všeobecnými pravidlami 1 a 6 na interpretáciu kombinovanej nomenklatúry, poznámkou 2 písm. b) k triede XVI a znením kódov KN 8538, 8538 90 a 8538 90 99.
                  Keďže modul predstavuje rozhranie medzi externými zariadeniami a číslicovým riadiacim prístrojom položky 8537, zatriedenie do položky 8471 ako výstupnej jednotky je vylúčené.
                  Keďže modul prijíma, spracúva konvertuje a odosiela elektrické signály externým zariadeniam, zatriedenie do položky 8536 ako vypínača alebo relé na spájanie do elektrického obvodu je vylúčené.
                  Výstupné body na pripojenie (tvorené elektromagnetickými relé) sú len časťami modulu, ktorý okrem nich pozostáva zo zbernicového rozhrania, procesora a analógovo-digitálneho prevodníka. Navyše modul sám neovláda externé zariadenia sám, ale tvorí len rozhranie medzi PLC a takýmito zariadeniami. Zatriedenie do položky 8537 ako prístroja na elektrické riadenie sa preto vylučuje.
                  Keďže digitálno-analógový prevod je len medziproces, zatriedenie do položky 8543 ako elektrických strojov a zariadení a prístrojov, ktoré majú individuálne funkcie, inde v kapitole 85 nešpecifikované ani nezahrnuté, sa vylučuje.
                  Pretože je modul určený na prijímanie, spracovanie a konvertovanie signálov, ktoré predstavujú signál zapnuté/vypnuté prijímaný z PLC, a ich odosielanie externým zariadeniam, modul je nevyhnutný na fungovanie PLC položky 8537.
                  Výrobok sa preto má zatriediť do položky 8538 ako časti a súčasti prístrojov a zariadení položiek 8535 až 8537.


title: Vykonávacie nariadenie Komisie (EÚ) 2017/48 z 11. januára 2017, ktorým sa ustanovujú paušálne dovozné hodnoty na určovanie vstupných cien niektorých druhov ovocia a zeleniny

text:
               12.1.2017

               SK

               Úradný vestník Európskej únie

               L 7/14

         VYKONÁVACIE NARIADENIE KOMISIE (EÚ) 2017/48
   z 11. januára 2017,
   ktorým sa ustanovujú paušálne dovozné hodnoty na určovanie vstupných cien niektorých druhov ovocia a zeleniny
   EURÓPSKA KOMISIA,
   so zreteľom na Zmluvu o fungovaní Európskej únie,
   so zreteľom na nariadenie Európskeho parlamentu a Rady (EÚ) č. 1308/2013 zo 17. decembra 2013, ktorým sa vytvára spoločná organizácia trhov s poľnohospodárskymi výrobkami a ktorým sa zrušujú nariadenia Rady (EHS) č. 922/72, (EHS) č. 234/79, (ES) č. 1037/2001 a (ES) č. 1234/2007 (1),
   so zreteľom na vykonávacie nariadenie Komisie (EÚ) č. 543/2011 zo 7. júna 2011, ktorým sa ustanovujú podrobné pravidlá uplatňovania nariadenia Rady (ES) č. 1234/2007, pokiaľ ide o sektory ovocia a zeleniny a spracovaného ovocia a zeleniny (2), a najmä na jeho článok 136 ods. 1,
   keďže:

               (1)

               Vykonávacím nariadením (EÚ) č. 543/2011 sa v súlade s výsledkami Uruguajského kola mnohostranných obchodných rokovaní ustanovujú kritériá, na základe ktorých Komisia stanovuje paušálne hodnoty na dovoz z tretích krajín, pokiaľ ide o výrobky a obdobia uvedené v časti A prílohy XVI k uvedenému nariadeniu.

               (2)

               Paušálne dovozné hodnoty sa vypočítajú každý pracovný deň v súlade s článkom 136 ods. 1 vykonávacieho nariadenia (EÚ) č. 543/2011, pričom sa zohľadnia premenlivé každodenné údaje. Toto nariadenie by preto malo nadobudnúť účinnosť dňom jeho uverejnenia v Úradnom vestníku Európskej únie,

         PRIJALA TOTO NARIADENIE:
   Článok 1
   Paušálne dovozné hodnoty uvedené v článku 136 vykonávacieho nariadenia (EÚ) č. 543/2011 sú stanovené v prílohe k tomuto nariadeniu.
   Článok 2
   Toto nariadenie nadobúda účinnosť dňom jeho uverejnenia v Úradnom vestníku Európskej únie.

      Toto nariadenie je záväzné v celom rozsahu a priamo uplatniteľné vo všetkých členských štátoch.
      V Bruseli 11. januára 2017

            Za Komisiu

            v mene predsedu

         Jerzy PLEWA

            generálny riaditeľ

            Generálne riaditeľstvo pre poľnohospodárstvo a rozvoj vidieka

      (1)  Ú. v. EÚ L 347, 20.12.2013, s. 671.

      (2)  Ú. v. EÚ L 157, 15.6.2011, s. 1.

      PRÍLOHA

         Paušálne dovozné hodnoty na určovanie vstupných cien niektorých druhov ovocia a zeleniny

                  (EUR/100 kg)

                  Číselný znak KN

                  Kód tretej krajiny (1)

                  Paušálna dovozná hodnota

                  0702 00 00

                  IL

                  269,9

                  MA

                  115,2

                  SN

                  204,0

                  TR

                  108,2

                  ZZ

                  174,3

                  0707 00 05

                  MA

                  86,1

                  TR

                  220,1

                  ZZ

                  153,1

                  0709 91 00

                  EG

                  144,1

                  ZZ

                  144,1

                  0709 93 10

                  MA

                  236,8

                  TR

                  226,9

                  ZZ

                  231,9

                  0805 10 20

                  EG

                  46,2

                  IL

                  126,4

                  MA

                  54,3

                  TR

                  71,9

                  ZZ

                  74,7

                  0805 20 10

                  IL

                  166,4

                  MA

                  73,6

                  ZZ

                  120,0

                  0805 20 30 , 0805 20 50 , 0805 20 70 , 0805 20 90

                  EG

                  97,9

                  IL

                  151,6

                  JM

                  125,6

                  TR

                  96,5

                  ZZ

                  117,9

                  0805 50 10

                  TR

                  70,9

                  ZZ

                  70,9

                  0808 10 80

                  CN

                  144,5

                  US

                  72,4

                  ZZ

                  108,5

                  0808 30 90

                  CL

                  307,7

                  CN

                  99,5

                  TR

                  133,1

                  ZZ

                  180,1

         (1)  Nomenklatúra krajín stanovená nariadením Komisie (EÚ) č. 1106/2012 z 27. novembra 2012, ktorým sa vykonáva nariadenie Európskeho parlamentu a Rady (ES) č. 471/2009 o štatistike Spoločenstva o zahraničnom obchode s nečlenskými krajinami, pokiaľ ide o aktualizáciu nomenklatúry krajín a území (Ú. v. EÚ L 328, 28.11.2012, s. 7). Kód „ZZ“ znamená „iného pôvodu“.